Srđan Šerbedžija
Srđan Šerbedžija jeste bosanskohercegovački muzičar najpoznatiji po tome što je svirao bas-gitaru za sarajevske pop rok sastave Bombaj štampa i Crvena jabuka. Nakon početnih nastupa s manje značajnim pop rok sastavima, pridružio se Crvenoj jabuci prilikom njihove koncertne turneje nakon objavljivanja veoma uspješnog albuma "Sanjati" 1988. Po završetku promotivne koncertne turneje zamijenio ga je basist Branko Sauka. Ubrzo zatim, prešao je u rok grupu Bombaj štampa s kojom je učestvovao na snimanju njihovog drugog studijskog albuma "Ja mnogo bolje letim sam", koji je objavljen 1990. Usljed rata u Bosni i Hercegovini grupa je od 1992. privremeno prestala s radom, a Srđan je prestao svirati u ovom rok sastavu. Svojim nastupima sa već navedenim muzičkim sastavima dao je doprinos uspjehu sarajevske škole pop roka u drugoj polovini 1980-ih kako u Bosni i Hercegovini tako i na prostorima bivše Jugoslavije.